ইডেনে টি-টোয়েন্টির মহড়া শুরু হয়ে গেলেও দর্শকাসন পূরণ হবে কি না নিয়ে তা নিয়ে চিন্তিত সিএবি কর্তারা। একেই ওয়েস্ট ইন্ডিজ দলের এই হাল। তার উপর বিরাট কোহলি, মহেন্দ্র সিংহ ধোনিকে ছাড়াই খেলতে নামবে ভারত। হিসেব অনুযায়ী ৬৪ হাজার আসনের মধ্যে বুধবার পর্যন্ত বিক্রি হয়েছিল ১৫ হাজার টিকিট। বৃহস্পতিবার আরও ২৫০০ মতো বিক্রি হয়েছে বলেই খবর। তাই ইডেনে রোহিত শর্মা, আন্দ্রে রাসেলদের ঝড় দেখতে অর্ধেক আসনও পূরণ হবে কি না তা নিয়েই আশঙ্কা সিএবি-তে।